

Pielikums Nr. 6
LĪGUMS 
[bookmark: _Hlk69464734][bookmark: _Hlk64380058]par telefonijas risinājumu apkalpošanu un remontiem

Rīgā
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
[bookmark: _Hlk78538795]SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar statūtiem  pārstāv __________, no vienas puses un
[bookmark: _Hlk96508967]______________, reģistrācijas Nr. __________, juridiskā adrese __________________________ (turpmāk – Izpildītājs), kuru saskaņā ar _______________________ pārstāv ______________, no otras puses,
[bookmark: _Hlk72931557]abi kopā turpmāk – Puses, katrs atsevišķi – Puse,
ņemot vērā, ka Izpildītājs ir atzīts par uzvarētāju Pasūtītāja rīkotajā atklātajā konkursā „Telefonijas risinājumu apkalpošana un remonti”, id.Nr. RAKUS 2026/99, noslēdz šādu līgumu (turpmāk – Līgums):
1. Līguma priekšmets
Izpildītājs apņemas veikt automātiskās telefona centrāles „____________________” (turpmāk – Sistēma) apkalpošanu, remontu un citu tehniskajā specifikācijā noteikto pakalpojumu sniegšanu stacionārā „_______________________” saskaņā ar Līguma noteikumiem (tai skaitā Līguma pielikumu Nr.1 „Tehniskā specifikācija un pielikumu Nr. 2 “Finanšu piedāvājums”), turpmāk – Pakalpojums.  
2. Līguma summa un norēķinu kārtība 
2.1. Līguma summa ir ____ euro (_______________ euro ___ centi), bez pievienotās vērtības nodokļa (turpmāk – PVN). 
2.2. PVN Puses piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta. 
2.3. Pakalpojuma cenas ir noteiktas Līguma pielikumā Nr. 2 un tajās ietilpst Pakalpojuma sniegšana atbilstoši Līguma noteikumiem (izņemot PVN), kā arī visi citi izdevumi, kas saistīti ar Izpildītāja līgumsaistību izpildi.
2.4. Maksājumus Pasūtītājs veic ar pārskaitījumu uz Līgumā norādīto Izpildītāja bankas kontu 60 (sešdesmit) dienu laikā no attiecīgā nodošanas-pieņemšanas akta abpusējas parakstīšanas un Izpildītāja rēķina saņemšanas brīža.
2.5. Rēķins tiek sagatavots elektroniskā formā, un tas ir derīgs bez paraksta un zīmoga. Rēķins tiek nosūtīts uz Pasūtītāja elektroniskā pasta adresi: rekini@aslimnica.lv. 
2.6. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu. 
3. Pakalpojuma izpildes un pieņemšanas kārtība
3.1. Izpildītājs sniedz Pakalpojumu Pasūtītājam saskaņā ar Līguma noteikumiem (tai skaitā Līguma Pielikumā Nr. 1 „Tehniskā specifikācija” noteiktajām prasībām).
3.2. Izpildītājam jānodrošina bojājumu pieteikšana servisa apkalpošanas periodā pa tālruni: _________________ vai e-pastu: ___________.
3.3. Izpildītājs līdz katra mēneša 5. datumam iesniedz Pasūtītājam parakstīšanai nodošanas-pieņemšanas aktu par iepriekšējā mēnesī sniegtajiem Pakalpojumiem. Ja Pakalpojums sniegts atbilstoši Līguma noteikumiem, Pasūtītājs paraksta Izpildītāja iesniegto nodošanas-pieņemšanas aktu 5 (piecu) darba dienu laikā. Abpusēji parakstīts nodošanas-pieņemšanas akts ir pamats rēķina izrakstīšanai un iesniegšanai Pasūtītājam.
3.4. Pasūtītājs ir tiesīgs atteikties no nodošanas-pieņemšanas akta parakstīšanas, ja Pakalpojums sniegts neatbilstoši Līguma noteikumiem.
3.5. Līguma 3.3. punktā noteiktajā gadījumā Pasūtītājs iesniedz Izpildītājam motivētu atteikumu, nosūtot to uz Līguma 6.1.2. punktā norādīto Izpildītāja atbildīgās personas elektroniskā pasta adresi un norādot Pakalpojuma trūkumus. Izpildītājam konstatētie trūkumi uz sava rēķina jānovērš ne vēlāk kā piecu darba dienu laikā no šajā Līguma punktā noteiktā atteikuma saņemšanas dienas. Atteikums tiek uzskatīts par saņemtu nākamajā dienā pēc tā nosūtīšanas uz Izpildītāja atbildīgās personas elektroniskā pasta adresi.
3.6. Pasūtītājs paraksta nodošanas-pieņemšanas aktu tikai pēc tam, kad Izpildītājs ir pilnībā novērsis norādītos trūkumus.
3.7. Izpildītājs nodrošina 12 (divpadsmit) mēnešu garantiju visām saskaņā ar Līgumu piegādātajām un uzstādītajām rezerves daļām, izmantotajiem remonta materiāliem, kā arī veiktajiem remontdarbiem. Garantijas termiņš sākas no attiecīgo remontdarbu pabeigšanas un nodošanas Pasūtītājam. Garantijas laikā Izpildītājs par saviem līdzekļiem novērš defektus, kas radušies nekvalitatīvi veiktu darbu vai neatbilstošu rezerves daļu vai remonta materiālu izmantošanas rezultātā. Ja garantijas laikā tiek nomainīta rezerves daļa vai atkārtoti veikti remontdarbi, nomainītajai rezerves daļai un atkārtoti veiktajiem darbiem garantijas termiņš sākas no jauna.
4. Izpildītāja pienākumi un tiesības 
4.1. Izpildītāja pienākumi:
4.1.1. sniegt Pakalpojumu saskaņā ar Līguma noteikumiem;
4.1.2. ievērot Latvijas Republikā spēkā esošos normatīvos aktus, kas nosaka uz Līguma pamata sniedzamo Pakalpojumu veikšanu, kā arī Pasūtītāja ieteikumus un norādījumus, ja tie nav pretrunā ar Līguma noteikumiem;
4.1.3. nekavējoties sniegt Pasūtītājam informāciju par jebkuriem apstākļiem, kas kavē vai padara par neiespējamu Līguma saistību izpildi;
4.1.4. pēc Pasūtītāja pieprasījuma sniegt tam informāciju par Pakalpojumu izpildi;
4.1.5. pirms jebkuru neplānoto remontdarbu, diagnostikas, defektēšanas vai citu maksas darbu uzsākšanas Izpildītājam ir pienākums veikt iekārtas tehniskā stāvokļa pārbaudi un iesniegt Pasūtītājam darbu izmaksu tāmi.
4.1.6. Izpildītājs nav tiesīgs uzsākt neplānotos remontdarbus, kā arī pasūtīt vai iegādāties rezerves daļas un remonta materiālus, ja attiecīgās izmaksas iepriekš nav rakstiski saskaņotas ar Pasūtītāju.
4.1.7. izpildīt citas Līgumā un tā pielikumā noteiktās prasības.
4.2. Izpildītāja tiesības:
4.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
4.2.2. par atbilstoši Līguma noteikumiem sniegtu Pakalpojumu saņemt Līgumā noteikto samaksu;
4.2.3. Līgumā noteiktos gadījumos saņemt no Pasūtītāja līgumsodu.
5. Pasūtītāja pienākumi un tiesības 
5.1. Pasūtītāja pienākumi:
5.1.1. sniegt Izpildītājam Pasūtītāja rīcībā esošu informāciju, kas nepieciešama Līguma saistību izpildei;
5.1.2. Līgumā noteiktā kārtībā veikt samaksu Izpildītājam par atbilstoši Līguma noteikumiem sniegtu Pakalpojumu.
5.2. Pasūtītāja tiesības:
5.2.1. saņemt informāciju no Izpildītāja par Pakalpojuma izpildi;
5.2.2. kontrolēt Līgumā noteiktā Pakalpojuma izpildi, pastāvīgi uzraudzīt Pakalpojuma izpildes kvalitāti un dot Izpildītājam saistošus norādījumus;
5.2.3. Līgumā noteiktos gadījumos saņemt no Izpildītāja līgumsodu.
6. Par Līguma izpildi atbildīgās personas
6.1.  Atbildīgās personas šī Līguma ietvaros:
6.1.1.  no Pasūtītāja puses: pilnvarots komunikācijai ar Izpildītāju, šī Līguma izpildes uzraudzības veikšanai, ar Līguma izpildi saistīto dokumentu pieņemšanai, apstiprināšanai, nodošanas-pieņemšanas aktu parakstīšanai un citu ar Līguma izpildi saistītu darbību nodrošināšanai: Infrastruktūras daļas atbildīgais meistars Ivars Rozenbergs, tālr. 20222392, e-pasts: ivars.rozenbergs@aslimnica.lv.  Prombūtnes laikā Pasūtītāja atbildīgās personas pienākumus veic atbildīgās personas aizvietotājs.
6.1.2. no Izpildītāja puses: __________________. 
7. Pušu atbildība un domstarpību risināšanas kārtība 
7.1. [bookmark: _Hlk71895057]Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem. Puses ir atbildīgas par savas darbības vai bezdarbības rezultātā otrai Pusei nodarīto zaudējumu atlīdzināšanu.
7.2. Ja Pasūtītājs kavē Līgumā noteikto samaksas termiņu, Izpildītājam ir tiesības saņemt no Pasūtītāja līgumsodu 0,1% (nulle komats viens procents) apmērā no Izpildītājam neapmaksātās summas par katru kavējuma dienu, bet ne vairāk kā 10% (desmit procenti) apmērā no neapmaksātās summas.
7.3. Par Sistēmas apkalpošanas darbu nepilnīgu veikšanu Pasūtītājam ir tiesības saņemt no Izpildītāja līgumsodu 0,1% (nulle komats viens procents) apmērā no Līguma 2.1.punktā noteiktās Līguma summas par katru dienu, kad Sistēmas apkalpošana veikta nepilnīgi, bet ne vairāk kā 10% (desmit procenti) apmērā no Līguma summas.
7.4. Ja Līgums tiek izbeigts Līguma 9.3. punktā noteiktajos gadījumos, Pasūtītājs ir tiesīgs saņemt no Izpildītāja līgumsodu 10% apmērā no Līguma summas.
7.5. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas. Pasūtītājs ir tiesīgs ieturēt attiecīgā līgumsoda summu savstarpēja ieskaita veidā, veicot Līgumā noteiktos maksājumus.
7.6. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
7.7. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.
8. Konfidencialitāte
8.1. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām.
8.2. Puses apņemas saglabāt konfidencialitāti un bez otras Puses rakstveida atļaujas nenodot un neizpaust trešajām personām informāciju, ko Puses iesniegušas otrai Pusei saistībā ar šī Līguma izpildi (neatkarīgi no tā, vai minētā informācija ir iesniegta šī Līguma darbības laikā vai pēc tā izbeigšanās) vai kura Pusei bija pieejama Līguma izpildes laikā. Konfidencialitātes ierobežojumi neattiecas uz gadījumiem, kad informācijas izpaušana ir pamatota ar tiesību normu vai ir publiski pieejama.
9. Līguma darbības laiks, Līguma grozīšanas un izbeigšanas kārtība
9.1. [bookmark: _Hlk74654988]Līgums stājas spēkā tā abpusējas parakstīšanas brīdī un ir spēkā divus gadus vai līdz brīdim, kad tiek izlietota Līguma 2.1. punktā noteiktā Līguma summa atkarībā no tā, kurš nosacījums iestājas pirmais.
9.2. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
9.3. Pasūtītājam ir tiesības nekavējoties, rakstiski informējot Izpildītāju, vienpusēji izbeigt Līgumu šādos gadījumos:
9.3.1.  ja ir uzsākta Izpildītāja labprātīga vai piespiedu likvidācija;
9.3.2.  ja pret Izpildītāju ir uzsākta maksātnespējas procedūra, vai tā darbība ir apturēta;
9.3.3. Izpildītājs atsakās sniegt Pakalpojumu vai sniedz to, neievērojot Līgumā un tā pielikumā noteiktās prasības;
9.3.4. ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 
9.4. Pasūtītājam ir tiesības, rakstiski 30 (trīsdesmit) dienas iepriekš informējot Izpildītāju, vienpusēji izbeigt Līgumu, ja Pasūtītājam Līgumā noteiktie Pakalpojumi vairs nav nepieciešami.
9.5. Izpildītājam ir tiesības nekavējoties, rakstiski informējot Pasūtītāju, vienpusēji izbeigt Līgumu, ja Pasūtītājs kavē rēķinu apmaksu ilgāk par 30 (trīsdesmit) dienām.
9.6. Puses ir tiesīgas veikt Līguma grozījumus, ievērojot Publisko iepirkumu likuma 61. pantā noteiktās prasības.  
9.7. Visi Līguma pielikumi, kā arī visas šī Līguma ietvaros rakstiski noformētās un Pušu parakstītās izmaiņas, grozījumi un papildinājumi, Pušu norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.
10. Nepārvaramas varas apstākļi
10.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši Pakalpojuma sniegšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
10.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
10.3. Ja nepārvaramas varas apstākļu dēļ Līgums nav izpildāms ilgāk par vienu mēnesi, katrai no Pusēm ir tiesības vienpusēji izbeigt Līgumu, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.
11. Citi noteikumi 
11.1. [bookmark: _Hlk72930926]Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
11.2. Ja kādai no Pusēm tiek mainīta atrašanās vieta, banku rekvizīti, par Līguma izpildi atbildīgās personas vai to kontaktinformācija, tad tā piecu darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
11.3. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
11.4. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.
11.5. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
11.6. Puses savstarpēji nodrošina datu aizsardzības prasību ievērošanu atbilstoši Eiropas Parlamenta un Padomes 2016. gada 27. aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām.
11.7. Līgums sastādīts uz ____ lapām. Līgumam pievienots pielikums Nr. 1 „Tehniskā specifikācija”  un pielikums Nr. 2 “Finanšu piedāvājums”.
12. Pušu rekvizīti un paraksti
	PASŪTĪTĀJS:
SIA „Rīgas Austrumu klīniskā 
universitātes slimnīca”
Hipokrāta iela 2, Rīga, LV-1079
Reģ. Nr. 40003951628
Oficiālā elektroniskā adrese: 
_DEFAULT@40003951628
Banka: AS “Swedbank”
Bankas kods: HABALV22
Konta Nr. LV24HABA0001407045805

______________________
	IZPILDĪTĀJS:




[bookmark: _Hlk72760675] DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU 

